|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Alle an Bord, за 7. разред основне школе, други страни језик, трећа година учења** | | | | ИЗДАВАЧ: **Ели** |
| НАСТАВНИК**:** | | | | |
| ЧАС БРОЈ**: 25** | | ОДЕЉЕЊЕ**:** | ДАТУМ**:** | |
| Наставна тема: | Hilfst du im Haushalt mit? | | | |
| Наставна јединица: | Kommunikation | | | |
| Тип часа: | Обрада | | | |
| Циљ часа: | Упознавање са новим структурама везаним за комуникацију на тему послови у кући | | | |
| Очекивани исходи: | **На крају часа ученици ће бити у стању да:**   * уз помоћ садржаја у уџбенику воде дијалог о кућним пословима * предложе расподелу послова у кући и изразе свиђање/несвиђање о неким активностима * правилно користе прилоге за време * Варирају молбе и наредбе | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка, текст | | | |
| Наставна средства: | Табла, уџбеник, радна свеска, свеска, извор звука | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли, саопштава циљ(еве) часа и као увод у час упућује ученике на уџбеник, стр. 34 задатак 1 (ученици читају у себи текст задатка). Док ученици читају, наставник контролише ко је урадио домаћи задатак (препис дијалога из уџбеника са стр.32). | | | |
| **Главни део:**  (35 минута) | **Активност 1:** Ученици слушају и понављају изразе из аудио снимка. Обратити пажњу на изговор, урадити семантизацију непознатих речи.  **Активност 2:** Ученици раде вежбу 2, један ученик пантомимом представља неку активност, остали погађају.  **Активност 3:** У вежби 3 ученици спајају делове реченица, потом се јављају да прочитају решење.  **Активност 4:** Задатак 4 – рад у пару, ученици варирају дијалог по моделу.  **Активност 5:** Ученици слушају вежбу 5 и понављају изговорено. (Ову вежбу могу касније читати и у паровима или по истом моделу водити дијалог, али са власитим примерима.)  **Активност 6:** Вежба 6 (стр. 35) – рад у пару, праве дијалоге према датом примеру. Након тога се на основу датог граматичког поља подсетити прилога за време и њихове флексибилне позиције у реченици. Написати пар примера, а онда ученици дају своје примере и записују их у свеске.  **Активност 7:** У вежби 7а ученици глуме дијалоге, пазити на гестику и мимику. У вежби 7б слушају те исте глаголе и процењују колико су били успешни у изговору. 7ц – варирати молбе и наредбе попут вежбе 7а, само сада са другим кућним пословима.  **Активност 8:** Вежба 8 је дискусија у пару (или групи) о равноправности мушкараца и жена, на основу понуђених питања. Овде се бавимо продубљивањем циља бр. 5 Агенде 2030 (равноправност полова). Више о томе у приручнику за наставнике, стр. 35.  Ова активност може да се реализује и на један од следећа три начина:  1. Ученици истражују код куће на интернету о датој теми/задатку пре данашње лекције (flipped classroom), како би резултате претраге представили пред одељењем на часу.  2. Ученици истражују интернет на задату тему након обраде у школи.  3. Одељење се дели на више група и спроводи претрагу на интернету у школи, на часу.  **Активност 9:** Радна свеска, стр. 27, ученици раде вежбу 3 и 4 (слушање и нумерација дијалога у вежби 3, обележавање онога што деца треба да ураде у вежби 4), самостално, провера у пленуму. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика, домаћи задатак: радна свеска, стр. 27, задатак 1, 2 и 5. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |